b'\n_START_ARTICLE_\nZvezdne steze\n_START_PARAGRAPH_\nZv\xc3\xa9zdne st\xc3\xa8ze (angle\xc5\xa1ko Star Trek) ozna\xc4\x8duje sedem znanstvenofantasti\xc4\x8dnih televizijskih nanizank, deset filmov in stotine romanov, ra\xc4\x8dunalni\xc5\xa1kih iger in ostalih znanstvenofantasti\xc4\x8dnih del._NEWLINE_Vsa so postavljena v isto okolje, ki ga je ustvaril Gene Roddenberry v 60. letih 20. stoletja. Predstavlja optimisti\xc4\x8dno prihodnost, v kateri je \xc4\x8dlove\xc5\xa1tvo preseglo bolezni, rasizem, rev\xc5\xa1\xc4\x8dino, nestrpnost in vojne na Zemlji. Osrednji junaki raziskujejo na\xc5\xa1o Galaksijo, odkrivajo nove svetove, se sre\xc4\x8dujejo z novimi civilizacijami ter raz\xc5\xa1irjajo mir in razumevanje._NEWLINE_Zvezdne steze so eno izmed najbolj raz\xc5\xa1irjenih del v zgodovini znanstvene fantastike.\n_START_SECTION_\nTelevizijske nanizanke\n_START_PARAGRAPH_\nTelevizijska nanizanka Zvezdne steze je nastala v letu 1966. Obstaja pet\xc2\xa0\xc2\xbbStar Trek\xc2\xab\xc2\xa0nanizank in risanka, skupaj 725 posameznih epizod, ki so se predvajale skozi trideset sezon (do maja 2005 in brez prve, neobjavljene pilotne episode).'